分类：文化/艺术-文学
问题：在与故友席间畅谈家常时,你会想起哪些古诗文名句? 
在与故友席间畅谈家常时,你会想起哪些古文名句?
回答：《赠卫八处士》杜甫 

人生不相见，动如参与商。今夕复何夕，共此灯烛光。 
少壮能几时，鬓发各已苍。访旧半为鬼，惊呼热中肠。 
焉知二十载，重上君子堂。昔别君未婚，儿女忽成行。 
怡然敬父执，问我来何方。问答乃未已，驱儿罗酒浆。 
夜雨剪春韭，新炊间黄粱。主称会面难，一举累十觞。 
十觞亦不醉，感子故意长。明日隔山岳，世事两茫茫。